Source: http://qaasuitsup-kp.cowi.webhouse.dk/gl/nunaminertanik_agguaassisarneq/suleriaaseq/
Timestamp: 2019-02-23 04:56:24+00:00
Document Index: 12365736

Matched Legal Cases: ['§ 7', '§ 9', '§ 10', '§ 32', '§ 32', '§ 32']

Qaasuitsup Kommuniani | Suleriaaseq
Uaniipputit: Saqqaa Nunaminertanik agguaassisarneq Suleriaaseq
§ 7 Nunaminertamik inniminniineq
7.1 Nunaminertamik inniminniineq tassaavoq kommunalbestyrelsip agguaassinissamut piumassuseqarneranik ersersitsineq, nunaminertaq inniminniinermut piffissaliussap iluani qinnuteqaateqartumut allamut tunniunneqarsimanngippat imaluunnit tunniunneqartussaanngippat.
7.2 Nunaminertamik inniminniineq piffissamik killi-ligaavoq, sivisunerpaamik qaammatinik pingasunik sivisuseqarluni. Nunaminertanut illulianut sanaartukkanulluunniit annertunerusunut atugassanut, inniminniinermut piffissarititaasoq aaliangerneqarsinnaavoq sivisunerpaammik qaammatinik arfinilinnik sivisussusilerlugu.
7.3 Nunaminertamik inniminniineq nunaminertamik atuinissamut pisinnaatitsissutaanngilaq, isigineqassallunili qinnuteqaateqartup, pilersaarummut tunngasunik aningaasalersornissaanut il.il., isuma-ginninnissaanut piffissaliinertut.
7.4 Nunaminertamik inniminniineq, annertunerusumik ilisimatitsissutitaqanngitsumik, atorunnaassaaq, inniminniinermi piffissaliussaq qaangerneqarsimappat.
8.1 Qinnuteqaateqartup piumasaqaataasut atugassarititaasullu qulaani taaneqartut naammassisimagunigit, qinnuteqaataasorlu aammattaaq pilersaarusiamut pineqartumut naapertuuppat, qinnuteqaateqartup nunaminertamik tunineqarnissani pi-umasaqaatigisinnaavaa.
§ 9 Nunaminertamik atugassinneqarnissamut pi-umasaqaat
9.1 Qulaani piumasaqaatit atugassaqaatillu qin-nuteqartumit naapertuutsinneqarpata, qinnuteqaallu atuutsitatut pilersaarusiornermut naapertuuppat, pineqartoq nunaminertamik atugassinneqarnissaminut piumasaqaateqarsinnaavoq.
9.2 Nunaminertamik oqartussaasoqarfiup nunaminertanik atugassiinerit nutaat NunaGIS/NIN-imi - Kalaallit Nunaanni Nunaminertanik Nalunaarsuiffimmi nalunaarsussavai.
§ 10 § 32 naapertorlugu inerteqqutit
10.1 Kommunalbestyrelse taamaallaat Pilersaarusior-nermut inatsimmi § 32 naapertorlugu atuinermut inerteqqusiisoqassappat, kingornatigullu pilersaarusiornermut tunngavigisamik pisariaqartitatut allannguinissamik Kommunalbestyrelse suliarinnikkuni taamatut qinnuteqaammik itigartitaqarsinnaavoq. Tunniussinissaq pillugu qinnuteqarnermi § 32-mik itigartitsisoqarsinnaanngilaq, tassalu taanna pissutsinik pioreersunik allanngortitaqarnermik nassataqartitsinngippat. Tassani inatsisit naaperlugit atuiuarneq pillugu tunngavigisaq atuutsinneqarpoq.